Da li Srbin rado ide u vojnike. "Mislim da treba da ostane ovako kako jeste jer deca imaju druge obaveze - sport ili škola", rekao je jedan mladić.

"Mislim da je vojska dobra jer razvija neke radne navike, ja ću se verovatno prijviti dobrovoljno da idem u vojsku", kaže drugi mladić.

Devojka kaže da se u vojsci uči kako da postaneš odgovorniji i smatra da devojke treba da idu dobrovoljno u vojsku.

U Ministarstvu odbrane i Vojsci Srbije formirana je radna grupa koja koja se bavi revizijom strategijskih dokumenata, a jedno od pitanja koje će razmatrati je i moguće vraćanje obaveze služenja vojnog roka.

"Imamo kompletan pristup odbrani zemlje, da imamo mogućnost da uposlimo sve moguće kapacitete Republike Srbije za odbranu zemlje i u tom smislu pristupamo reviziji tih dokumenata", kaže kapetan korvete Jovan Krivokapić, portparol Ministarstva odbrane.

Dok je služenje vojnog roka bilo obavezno i do 20.000 mladića godišnje je prolazilo vojnu obuku.

Od 2011. godine od kad je služenje vr dobrovoljno i od kad ga služe i žene godišnje vojnu obuku prođe između 1.200 i 2.400 mladića i devojaka.

Vojna obaveza obuhvata i služenje u rezervnom sastavu i uvođenje u vojnu evidenciju.

"Pozivam građane ovim putem 99. godište i starija godišta da se jave u teritorijalne nadležne centre MO i izvrše svoju obavezu, a od maja centri će početi upućivanje pojedinačnih poziva", kaže pukovnik Miša Krgović Uprava za obaveze odbrane.

U najvećem broju zemalja vojska je profesionalna.

"Obavezno služenje vojnog roka postoji u Grčkoj i Turskoj koje su članice NATO. Šveđani vraćaju obavezno služenje, Nemci razmišljaju vrlo ozbiljno o tome, Austrijanci su imali referendum gde je nacija odbila da se ukune redovno služenje vojnog roka kao i Švajcarci", kaže Miroslav Lazanski, vojni analitičar.

Procenjuje se da bi obavezno služenje vojnog roka državu koštalo oko 70 miliona evra.